

VLADA REPUBLIKE HRVATSKE

Zagreb, 26. studenoga 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo obrane |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o izmjenama Odluke o pokretanju postupka za sklapanje Sporazuma između Vlade Republike Hrvatske i Vlade Savezne Republike Njemačke o privremenom boravku Oružanih snaga Republike Hrvatske i Savezne Republike Njemačke na državnom području druge države (Hrvatsko-njemački sporazum o gostujućim snagama) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

**Prijedlog**

Na temelju članka 7. Zakona o sklapanju i izvršavanju međunarodnih ugovora (Narodne novine, broj 28/96), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_ 2020. donijela

**O D L U K U**

**o izmjenama Odluke o pokretanju postupka za sklapanje Sporazuma**

**između Vlade Republike Hrvatske i Vlade Savezne Republike Njemačke**

**o privremenom boravku pripadnika Oružanih snaga Republike Hrvatske**

**i Savezne Republike Njemačke na državnom području druge države**

**(Hrvatsko-njemački sporazum o gostujućim snagama)**

**I.**

U Odluci o pokretanju postupka za sklapanje Sporazuma između Vlade Republike Hrvatske i Vlade Savezne Republike Njemačke o privremenom boravku pripadnika Oružanih snaga Republike Hrvatske i Savezne Republike Njemačke na državnom području druge države (Hrvatsko-njemački sporazum o gostujućim snagama), KLASA: 022-03/16-11/48, URBROJ: 50301-29/09-16-2, od 8. prosinca 2016., naziv Sporazuma u nazivu Odluke i točki I. mijenja se i glasi: „Sporazum između Vlade Republike Hrvatske i Vlade Savezne Republike Njemačke o privremenom boravku pripadnika Oružanih snaga Republike Hrvatske i Oružanih snaga Savezne Republike Njemačke na državnom području druge države (Hrvatsko-njemački sporazum o gostujućim snagama), u odgovarajućem padežu.“.

**II.**

Točka VI. mijenja se i glasi:

„Ovlašćuje se ministar obrane da, u ime Vlade Republike Hrvatske, potpiše Sporazum.“.

KLASA:

URBROJ:

Zagreb,

PREDSJEDNIK

mr. sc. Andrej Plenković

**O B R A Z L O Ž E N J E**

Vlada Republike Hrvatske je, na sjednici održanoj 8. prosinca 2016., donijela Odluku o pokretanju postupka za sklapanje Sporazuma između Vlade Republike Hrvatske i Vlade Savezne Republike Njemačke o privremenom boravku pripadnika Oružanih snaga Republike Hrvatske i Savezne Republike Njemačke na državnom području druge države (Hrvatsko-njemački sporazum o gostujućim snagama, u daljnjem tekstu: Sporazum).

U točki I. Odluke o izmjenama Odluke o pokretanju postupka za sklapanje Sporazuma između Vlade Republike Hrvatske i Vlade Savezne Republike Njemačke o privremenom boravku pripadnika Oružanih snaga Republike Hrvatske i Savezne Republike Njemačke na državnom području druge države (Hrvatsko-njemački sporazum o gostujućim snagama), utvrđuje se da se naziv Sporazuma u nazivu Odluke i točki I. mijenja na način da se riječi: „i Savezne Republike Njemačke“ zamjenjuju riječima: „i Oružanih snaga Savezne Republike Njemačke“, kako bi se izbjegao dojam da je zbog pisanja velikim slovom riječ o vlastitom imenu odnosno o zajedničkim oružanim snagama Republike Hrvatske i Savezne Republike Njemačke.

U točki II. Odluke o izmjenama Odluke o pokretanju postupka za sklapanje Sporazuma između Vlade Republike Hrvatske i Vlade Savezne Republike Njemačke o privremenom boravku pripadnika Oružanih snaga Republike Hrvatske i Savezne Republike Njemačke na državnom području druge države (Hrvatsko-njemački sporazum o gostujućim snagama) s obzirom na to da je, u međuvremenu od donošenja Odluke do danas, došlo do promjene čelnika tijela koji više ne obnaša ujedno i dužnost potpredsjednika Vlade Republike Hrvatske, određuje se izmjena funkcije potpisnika Sporazuma.